**NÁRODNÁ RADA SLOVENSKEJ REPUBLIKY**

**V. volebné obdobie**

Číslo: CRD - 908/2011

### 282a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z. a ktorým sa menia a dopĺňajú niektoré zákony (tlač 282) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z. a ktorým sa menia a dopĺňajú niektoré zákony (tlač 282) vo výboroch Národnej rady Slovenskej republiky v druhom čítaní (ďalej len „ gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 357 z 24. marca 2011 pridelila predmetný návrh zákona na prerokovanie týmto výborom Národnej rady Slovenskej republiky

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre sociálne veci,

Výboru Národnej rady Slovenskej republiky pre ľudské práva a národnostné
menšiny.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

## Návrh zákona odporučili schváliť

Ústavnoprávny výbor Národnej rady Slovenskej republiky uznesením č. 181 zo 4. mája 2011,

Výbor Národnej rady Slovenskej republiky pre financie a rozpočet uznesením č.161 z 11. mája 2011,

Výbor Národnej rady Slovenskej republiky pre sociálne veci uznesením č. 55 z 12. mája 2011,

Výbor Národnej rady Slovenskej republiky pre ľudské práva a národnostné menšiny uznesením č. 47 z 5. mája 2011.

IV.

 Výbory Národnej rady Slovenskej republiky, ktoré návrh zákona prerokovali prijali tieto návrhy:

**K čl. I**

1. V  1. bode sa slová „pri posudzovaní potreby osobitnej starostlivosti“ nahrádzajú slovami „na účely posudzovania potreby osobitnej starostlivosti poskytovanej“.

V nadväznosti na stanovisko legislatívneho odboru Kancelárie Národnej rady Slovenskej republiky v časti A k vládnemu návrhu zákona sa navrhuje vhodnejšia právna úprava.

**Výbor NR SR pre sociálne veci**

**Gestorský výbor odporúča schváliť.**

1. V 5. bode § 9 ods. 1 sa za slovo „alebo“ vkladá slovo „poskytnúť“.

Navrhuje sa precizovať ustanovenie.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. V 12. bode odsek 3 znie:

„(3) Na účely parkovacieho preukazu pre fyzickú osobu so zdravotným postihnutím sa vypracúva len lekársky posudok podľa § 11 ods.13 alebo § 11 ods. 15.“.

Navrhuje sa precizovať ustanovenie.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. 20. bod a 21. bod znejú:

„20. V § 18 ods. 3 písmená m) a n) znejú:

„m) opatrenia sociálnoprávnej ochrany detí a sociálnej kurately finančného charakteru podľa osobitného predpisu,27)

n) vianočný príspevok podľa osobitného predpisu,28)“.

Poznámky pod čiarou k odkazom 27 a 28 znejú:

„27) § 64 až 70 zákona č. 305/2005 Z. z. v znení neskorších predpisov.

 28) Zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov.“.

21. V § 18 sa odsek 3 dopĺňa písmenami o) a p), ktoré znejú:

 „o) odmena za poskytnutie údajov pre štatistiku rodinných účtov, ktorú vykonáva Štatistický úrad Slovenskej republiky,

 p) podpora alebo príspevok poskytnutý z prostriedkov nadácií a občianskych združení, neziskových organizácií a neinvestičných fondov vrátane nepeňažného plnenia.“.“.

Navrhuje sa spresnenie ustanovení z dôvodu, že doterajší príspevok na stravu uvedený pod písmenom m) je jedným z opatrení uvedených pod novo navrhovaným písmenom n). V tejto súvislosti je potrebné vykonať legislatívno-technické úpravy v nadväznosti na doplnenie nových písmen v 21. bode návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. 24. bod znie:

„24. V § 18 ods. 12 sa odkaz 31 nad slovom „predpisu“ označuje ako odkaz 29 a na konci sa bodka nahrádza čiarkou a pripájajú sa tieto slová: „ak § 45 ods. 9 až 11 neustanovuje inak.“.“.

Ide o legislatívno-technickú úpravu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. 28. bod znie:

„28. V § 22 ods. 13 sa na konci vkladá čiarka a pripájajú sa tieto slová: „ktorý presahuje 30 dní“.

Navrhuje sa vypustenia časti úpravy súvisiacej výlučne s technickým spracovaním návrhu zákona.

**Výbor NR SR pre sociálne veci**

**Gestorský výbor odporúča schváliť.**

1. V 33. bode úvodná veta znie:„ V § 28 odseky 5 a 6 znejú:

Texty odsekov 5 a 6 z  34. a 35. bodu sa dopĺňajú do 33. bodu a 34. a 35. bod sa vypúšťajú.

V tejto súvislosti sa vykoná prečíslovanie nasledujúcich bodov.

Ide o legislatívno-technickú úpravu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. V 46. bode úvodná veta pred dvojbodkou znie: „V § 37 ods.18 sa za slovo „častí“ vkladá čiarka a pripájajú sa tieto slová:“.

Ide o legislatívno-technickú úpravu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. V 60. bode poznámka pod čiarou k odkazu 47a) sa v prvej vete v okrúhlej zátvorke na konci vkladá bodkočiarka a pripája citácia „Ú. v. EÚ L 200, 7.6.2004“ a v druhej vete sa za citáciu „987/2009“ vkladá citácia „zo 16. septembra 2009“.

Ide o legislatívno-technickú úpravu uvádzania miesta uverejnenia právne záväzného aktu EÚ jednotným spôsobom a doplnenie dátumu vydania právne záväzného aktu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Gestorský výbor odporúča neschváliť.**

1. 60. bod sa vypúšťa.

V tejto súvislosti sa vykoná prečíslovanie novelizačných bodov.

V nadväznosti na stanovisko legislatívneho odboru Kancelárie Národnej rady Slovenskej republiky v časti B k vládnemu návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z. a ktorým sa menia a dopĺňajú niektoré zákony, ako aj na nótu sekretariátu Správnej komisie pre koordináciu systémov sociálneho zabezpečenia z 20. decembra 2010, ktorej predmetom sú kritériá definujúce osobitné nepríspevkové peňažné dávky, sa navrhuje vypustiť ustanovenie o exportovaní peňažných príspevkov na kompenzáciu ťažkého zdravotného postihnutia. Z čl. 7 ods. 2 ústavného zákona č. 460/1992 Zb. Ústava Slovenskej republiky v znení neskorších predpisov vyplýva, že právo Európskej únie má prednosť pred právnymi predpismi Slovenskej republiky a preto je navrhované ustanovenie, v prípade zahrnutia peňažných príspevkov na kompenzáciu pod Nariadenie (ES) č. 883/2004 z 29. 4. 2004 o koordinácii systémov sociálneho zabezpečenia, nadbytočné.

**Výbor NR SR pre sociálne veci**

**Gestorský výbor odporúča schváliť.**

1. V 96. bode prílohe č.16 sa v predposlednom odseku textu prílohy slová „ktorý výkaz o odpracovaných hodinách osobnej asistencie vypracoval“ nahrádzajú slovami „ktorá výkaz o odpracovaných hodinách osobnej asistencie vypracovala“.

Ide o gramatickú úpravu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

**K čl. II**

1. V § 11 ods. 6 sa za slovo „platiteľ“ vkladá bodkočiarka a pripájajú slová „odsek 5 prvá veta sa nepoužije“.

Bez doplnenia o zamedzení uplatnenia odseku 5, by úprava stratila na účele, ktorý návrh sleduje.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. V § 11 ods. 7 prvej vete sa za slová „platiteľ má“ vkladá slovo „odôvodnené“.

Návrh presnejšie upravuje situácie, kedy platiteľ nevypláca prídavok na dieťa rodičovi, ktorý o prídavok požiadal, ale druhému rodičovi, resp. zariadeniu, v ktorom je dieťa umiestnené. Zároveň sa návrhom upravuje funkcia osobitného príjemcu (ktorým je predovšetkým obec, alebo v odôvodnených prípadoch aj iná právnická alebo fyzická osoba) prídavku na dieťa v situácii, ak dieťa zanedbáva riadne plnenie povinnej školskej dochádzky, resp. sa prídavok na dieťa nevyužíva na účel na ktorý bol poskytnutý.

Súčasne sa doplňuje, ak pominú dôvody pre ktoré bola obec ustanovená ako osobitný príjemca prídavku na dieťa alebo rodičovského príspevku, platiteľ vydá rozhodnutie o jeho uvoľnení.

**Výbor NR SR pre sociálne veci**

**Gestorský výbor odporúča schváliť.**

**K čl. III**

1. V 1. bode poznámke pod čiarou k odkazu 1a) sa v prvej vete v okrúhlej zátvorke na konci vkladá bodkočiarka a pripája citácia „Ú. v. EÚ L 200, 7. 6.2004“.

Ide o legislatívno-technickú úpravu uvádzania miesta uverejnenia právne záväzného aktu EÚ jednotným a zaužívaným spôsobom.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. V 5. bode § 4 ods.6 písm. k) sa vypúšťajú slová „a rodiny“.

Rovnaká úprava sa vykoná aj v 8. bode návrhu zákona

Vypustenie sa navrhuje z dôvodu zavedenia legislatívnej skratky pre „oblasť sociálnych vecí a rodiny“ zavedenej v § 1.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

**K čl. IV**

1. V § 19 ods. 3 sa slovo „výplaty“ nahrádza slovom „poskytovania“.

Ide o legislatívno-technickú úpravu v súlade s vecným obsahom ustanovenia.

**Ústavnoprávny výbor NR SR**

**Gestorský výbor odporúča schváliť.**

**K čl. V**

1. V 1. bode § 11 ods. 5 sa za slovo „platiteľ“ vkladá bodkočiarka a pripájajú slová „odsek 4 prvá veta a druhá veta sa nepoužijú“.

Bez doplnenia o zamedzení uplatnenia odseku 4, by úprava stratila na účele, ktorý návrh sleduje.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. 2. bod znie:

 „2. § 12 znie:

„§ 12

(1) Ak oprávnená osoba nevyužíva prídavok a príplatok k prídavku v súlade s § 1 ods. 2 a 3, platiteľ z vlastného podnetu, z podnetu inej právnickej osoby alebo z podnetu fyzickej osoby vydá rozhodnutie o zastavení výplaty prídavku a príplatku k prídavku oprávnenej osobe a rozhodne o poukazovaní prídavku a príplatku k prídavku

a) ďalšej oprávnenej osobe alebo

b) zariadeniu podľa osobitného predpisu,19b) v ktorom je nezaopatrené dieťa umiestené.

 (2) Ak z písomnej informácie o školskej dochádzke poskytovanej školou vyplynie, že dieťa zanedbáva riadne plnenie povinnej školskej dochádzky19c) alebo ak platiteľ z vlastného podnetu, z podnetu inej právnickej osoby alebo z podnetu fyzickej osoby zistí, že oprávnená osoba nevyužíva prídavok a príplatok k prídavku v súlade s § 1 ods. 2 a 3, platiteľ vydá rozhodnutie o určení osobitného príjemcu prídavku a príplatku k prídavku. Osobitný príjemca je obec, v ktorej má oprávnená osoba trvalý pobyt15) alebo prechodný pobyt, 16) alebo ak je to odôvodnené, iná právnická osoba alebo fyzická osoba.

 (3) Platiteľ rozhodne o uvoľnení osobitného príjemcu, ak pominuli dôvody na jeho určenie. Ak bol osobitný príjemca určený z dôvodu, že dieťa zanedbáva riadne plnenie povinnej školskej dochádzky, 19c) platiteľ uvoľní osobitného príjemcu spravidla najskôr po uplynutí troch po sebe nasledujúcich kalendárnych mesiacov od určenia osobitného príjemcu.

(4) Ak sa prídavok a príplatok k prídavku vypláca ďalšej oprávnenej osobe, zariadeniu podľa osobitného predpisu,19b) v ktorom je nezaopatrené dieťa umiestené, alebo osobitnému príjemcovi, ustanovenia o povinnostiach oprávnenej osoby sa primerane vzťahujú aj na tieto subjekty, ktoré zabezpečia účelné využitie prídavku a príplatku k prídavku.“.

Poznámky pod čiarou k odkazom 19b a 19c znejú:

„ 19b) § 45 ods. 1 zákona č. 305/2005 Z. z.

 Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.

19c) § 5 ods. 11 a 12 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

 § 19 až 26 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.“.“.

Návrh presnejšie upravuje situácie, kedy platiteľ nevypláca prídavok na dieťa rodičovi, ktorý o prídavok požiadal, ale druhému rodičovi, resp. zariadeniu, v ktorom je dieťa umiestnené. Zároveň sa návrhom upravuje funkcia osobitného príjemcu (ktorým je predovšetkým obec, alebo v odôvodnených prípadoch aj iná právnická alebo fyzická osoba) prídavku na dieťa v situácii, ak dieťa zanedbáva riadne plnenie povinnej školskej dochádzky, resp. sa prídavok na dieťa nevyužíva na účel na ktorý bol poskytnutý.

Súčasne sa doplňuje, ak pominú dôvody pre ktoré bola obec ustanovená ako osobitný príjemca prídavku na dieťa alebo rodičovského príspevku, platiteľ vydá rozhodnutie o jeho uvoľnení.

**Výbor NR SR pre sociálne veci**

**Gestorský výbor odporúča schváliť.**

1. V 2. bode sa slová „ods. 5“ nahrádzajú slovami „v § 12 ods. 5“.

Ide o legislatívno-technickú úpravu

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Gestorský výbor odporúča neschváliť.**

1. 3. bod sa vypúšťa.

V tejto súvislosti sa vykoná prečíslovanie 4. novelizačného bodu.

Návrh presnejšie upravuje situácie, kedy platiteľ nevypláca prídavok na dieťa rodičovi, ktorý o prídavok požiadal, ale druhému rodičovi, resp. zariadeniu, v ktorom je dieťa umiestnené. Zároveň sa návrhom upravuje funkcia osobitného príjemcu (ktorým je predovšetkým obec, alebo v odôvodnených prípadoch aj iná právnická alebo fyzická osoba) prídavku na dieťa v situácii, ak dieťa zanedbáva riadne plnenie povinnej školskej dochádzky, resp. sa prídavok na dieťa nevyužíva na účel na ktorý bol poskytnutý.

Súčasne sa doplňuje, ak pominú dôvody pre ktoré bola obec ustanovená ako osobitný príjemca prídavku na dieťa alebo rodičovského príspevku, platiteľ vydá rozhodnutie o jeho uvoľnení.

**Výbor NR SR pre sociálne veci**

**Gestorský výbor odporúča schváliť.**

1. Čl. V sa dopĺňa novým 5.bodom a 6. bodom, ktoré znejú:

„5. V § 16 ods. 2 sa slová § 11 ods. 5 a 6“ nahrádzajú slovami „§ 11 ods. 6 a 7“.

„ 6. V § 17a sa slová „§ 11 ods.1 až 6, 8 a 9“ nahrádzajú slovami „§ 11 ods. 1 až 7, 9 a 10““.“.

Zmena sa navrhuje v nadväznosti na vloženie nového odseku 5 do § 11 v prvom bode návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Gestorský výbor odporúča neschváliť.**

1. Čl. V sa dopĺňa novým 5.bodom a 6. bodom, ktoré znejú:

„ 5. V § 16 ods. 2 sa slová § 11 ods. 5 a 6“ nahrádzajú slovami „§ 11 ods. 6 a 7“.

„ 6. V § 17a sa slová „§ 11 ods. 1 až 6, 8 a 9“ nahrádzajú slovami „§ 11 ods. 1 až 7, 9 a 10“ a slová „§ 12 ods. 2 až 4 a 6“ sa nahrádzajú slovami „§ 12 ods. 2 a 3“.“.

Zmena sa navrhuje v nadväznosti na vloženie nového odseku 5 do § 11 v prvom bode návrhu zákona.

**Výbor NR SR pre sociálne veci**

**Gestorský výbor odporúča schváliť.**

**K čl. VI**

1. V 1. bode poznámke pod čiarou k odkazu 17a) sa citácia „§ 24 zákona“ nahrádza citáciou „Napríklad § 24 zákona“.

Zmena citácie sa navrhuje z dôvodu, že problematika úpravy rodičovských práv a povinností je v zákone o rodine upravená aj v iných ustanoveniach.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. Za 1. bod sa vkladajú nový 2. bod a 3. bod, ktoré znejú:

 „2. V § 20 sa vypúšťa odsek 3.

 3. V § 21 sa na konci pripája táto veta: „Ak sa zisťuje názor dieťaťa, pre ktoré sú vykonávané opatrenia sociálnoprávnej ochrany detí a sociálnej kurately v zariadení sociálnoprávnej ochrany detí a sociálnej kurately podľa § 47 ods. 4 písm. c), ktoré má utvorené vhodné podmienky na zisťovanie názoru dieťaťa, orgán sociálnoprávnej ochrany detí a sociálnej kurately vykoná zisťovanie názoru dieťaťa v tomto zariadení po predchádzajúcej dohode s týmto zariadením.“.

V tejto súvislosti sa vykoná prečíslovanie novelizačných bodov.

Vládnym návrhom na doplnenie § 20 ods. 2, ktorým sa reaguje na doplnenie inštitútu striedavej osobnej starostlivosti v zákone o rodine, je odsek 3 nadbytočný navyše jeho súčasné znenie zohľadňuje právny stav pred zavedením inštitútu striedavej osobnej starostlivosti.

Pri zisťovaní názoru dieťaťa je podľa súčasného právneho stavu potrebné zisťovať názor v  prostredí vhodnom alebo utvorenom na tento účel. Spravidla ja názor dieťaťa zisťovaný v jeho domácom prostredí prípadne v priestoroch referátov poradensko - psychologických služieb. V prípadoch detí, ktoré sú umiestnené v zariadeniach sociálnoprávnej ochrany detí a sociálnej kurately je vhodné, aby vždy, ak má zariadenie na to utvorené podmienky, zisťovanie názoru prebiehalo v zariadení, t.j. v prostredí pre dieťa blízkom a nestresujúcom.

**Výbor NR SR pre sociálne veci**

**Gestorský výbor odporúča schváliť.**

1. Za 2. bod sa vkladá nový 3. bod, ktorý znie:

 „3. V § 27 ods. 1 sa za slová „§ 51 ods. 2“ vkladajú slová „alebo do krízového strediska podľa § 62 ods. 2“.

V tejto súvislosti sa vykoná prečíslovanie novelizačných bodov.

Podľa súčasného znenia v prípade, ak sa dieťa ocitne bez akejkoľvek starostlivosti musí, okrem iného, orgán sociálnoprávnej ochrany detí a sociálnej kurately zabezpečiť základné potreby dieťaťa prijatím do detského domova, a to aj vtedy ak nepodal návrh na vydanie predbežného opatrenia ale súd ho o to požiada pred rozhodnutím súdu. Navrhuje sa, aby  súčasná možnosť umiestniť takéto dieťa do detského domova bola rozšírená aj o krízové stredisko. Povaha riešených prípadov spravidla vyžaduje krízovú intervenciu a pomoc krízového strediska sa javí ako vhodnejšia.

**Výbor NR SR pre sociálne veci**

**Gestorský výbor odporúča schváliť.**

1. Za 3. bod sa vkladá nový 4. bod, ktorý znie:

„4. Poznámka pod čiarou k odkazu 32 znie:

„32) Zákon č. 447/2008 Z. z.“.

V tejto súvislosti sa vykoná prečíslovanie nasledujúcich bodov.

Zmena sa navrhuje z dôvodu novej právnej úpravy lekárskej posudkovej činnosti v zákone č. 447/2008 Z. z., na ktorú je odkaz pod čiarou 32 v § 30 viazaný.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. V 8. bode § 39 ods. 4 sa v celom texte slová „pre úmyselný“ nahrádzajú slovami „za úmyselný“, v písmene b) sa za slová „ľudskosti alebo“ vkladajú slová „bola odsúdená“.

Ide o jazykovú a legislatívno-technickú úpravu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. Za 9. bod sa vkladá nový 10.bod, ktorý znie:

 „10. V § 47 ods. 6 sa slová „§ 62 ods. 2 a 6“ nahrádzajú slovami „§ 62 ods. 2, 6, 8 a 9“.

V tejto súvislosti sa vykoná prečíslovanie novelizačných bodov.

Ide o legislatívno-technickú úpravu súvisiacu so zmenami v deviatom bode tohto pozmeňujúceho návrhu.

**Výbor NR SR pre sociálne veci**

**Gestorský výbor odporúča schváliť.**

1. Za 10. bod sa vkladá nový 11. bod, ktorý znie:

 „11. V § 48 ods. 4 sa slová „a 14“ nahrádzajú slovami „a 13“.

V tejto súvislosti sa vykoná prečíslovanie novelizačných bodov.

Ide o legislatívno-technickú úpravu.

**Výbor NR SR pre sociálne veci**

**Gestorský výbor odporúča schváliť.**

1. Za 11. bod sa vkladá nový 12. bod, ktorý znie:

„12. V § 53 ods. 1 písm. b) sa slová „je občan s ťažkým zdravotným postihnutím“ nahrádzajú slovami „vyžaduje na základe vyjadrenia podľa osobitného predpisu22a) osobitnú starostlivosť z dôvodu zdravotného stavu,“.

V tejto súvislosti sa vykoná prečíslovanie novelizačných bodov.

Navrhované doplnenie vládneho návrhu zlepšuje prepojenie právnej úpravy kompenzácií ťažkého zdravotného postihnutia a sociálnoprávnej ochrany detí a sociálnej kurately v časti osobitnej starostlivosti tak, aby bolo jednoznačné, že v detskom domove sa vykonáva rozhodnutie súdu aj pre deti, ktoré z dôvodu zdravotného stavu vyžadujú osobitnú starostlivosť.

**Výbor NR SR pre sociálne veci**

**Gestorský výbor odporúča schváliť.**

1. 12. bod znie:

 „12. V § 53 ods. 2 sa slová „§ 53 ods. 4 písm. c)“ nahrádzajú slovami „odseku 4 písm. c) piateho bodu, v prípade dieťaťa uvedeného v odseku 4 písm. e)“ a vypúšťa sa druhá veta.

Navrhované doplnenie vládneho návrhu zlepšuje prepojenie právnej úpravy kompenzácií ťažkého zdravotného postihnutia a sociálnoprávnej ochrany detí a sociálnej kurately v časti osobitnej starostlivosti tak, aby bolo jednoznačné, že v detskom domove sa vykonáva rozhodnutie súdu aj pre deti, ktoré z dôvodu zdravotného stavu vyžadujú osobitnú starostlivosť.

**Výbor NR SR pre sociálne veci**

**Gestorský výbor odporúča schváliť.**

1. Za 12. bod sa vkladá nový 13. bod, ktorý znie:

„13. V § 53 ods. 4. písm. a) sa na konci čiarka nahrádza bodkočiarkou a pripájajú sa tieto slová: „to neplatí, ak je dĺžka trvania výchovného opatrenia určená súdom,“.

V tejto súvislosti sa vykoná prečíslovanie novelizačných bodov.

Limitovanie dĺžky pobytu dieťaťa v diagnostickej skupine na 12 týždňov spôsobuje aplikačné nejasnosti pri výkone výchovného opatrenia súdu (osobitne pobyt v zariadení, ktoré plní úlohy odbornej diagnostiky), ktorý dĺžku pobytu ukladá priamo v rozhodnutí, pričom táto môže byť dlhšia ako tri mesiace.

**Výbor NR SR pre sociálne veci**

**Gestorský výbor odporúča schváliť.**

1. 13. bod znie:

 „13. V § 53 ods. 4 písm. c) piatom bode sa slovo „posudku“ nahrádza slovom „vyjadrenia“ a za slová „a pre deti“ sa vkladá čiarka a slová „s ťažkým zdravotným postihnutím“ sa nahrádzajú slovami „ktorých zdravotný stav vyžaduje osobitnú starostlivosť výlučne pobytovou formou na základe vyjadrenia podľa osobitného predpisu,22a)“.

Navrhovaná zmena spresňuje návrhy zmien a doplnení vládneho návrhu na doriešenie prepojenia právnej úpravy kompenzácií ťažkého zdravotného postihnutia a sociálnoprávnej ochrany detí a sociálnej kurately v časti osobitnej starostlivosti.

**Výbor NR SR pre sociálne veci**

**Gestorský výbor odporúča schváliť.**

1. Za 28. bod sa vkladajú nový 29. bod až 32. bod, ktoré znejú:

## „29. V § 62 ods. 1 písm. a) sa za slovo „zákona“ vkladajú slová „na základe dohody so zákonným zástupcom dieťaťa alebo na základe dohody s plnoletou fyzickou osobou“.

30. V § 62 ods. 2 sa na konci bodka nahrádza bodkočiarkou a pripájajú sa tieto slová: „na prijatie dieťaťa v naliehavých prípadoch sa § 51 ods. 2 vzťahuje rovnako.“

31. V § 62 ods. 8 sa na konci pripája táto veta: „ Ak sa dieťa zdržiava mimo krízového strediska so súhlasom krízového strediska, postupuje krízové stredisko podľa § 56 ods. 6 a 7.“.

32. § 62 sa dopĺňa odsekom 9, ktorý znie:

„ (9) Ak sa v krízovom stredisku vykonáva rozhodnutie súdu podľa odseku 1 písm. b) a c) môže krízové stredisko dieťaťu, ktoré sa zdržiava krátkodobo so súhlasom krízového strediska mimo krízového strediska z dôvodu návštevy rodičov alebo osoby, ktorá sa osobne stará o dieťa, ktorým bolo dieťa odňaté zo starostlivosti rozhodnutím súdu, poskytnúť za účelom podpory plnenia individuálneho plánu na zvládnutie krízy príspevok na stravu vo výške časti dennej stravnej jednotky zodpovedajúcej obdobiu, počas ktorého sa dieťa zdržiava mimo krízového strediska.“.

V tejto súvislosti sa vykoná prečíslovanie novelizačných bodov.

Návrhy na doplnenie ustanovení si vyžiadala aplikačná prax. Krízové strediská avizujú problémy s aplikáciu súčasného ustanovenia zo strany vyšších územných celkov. Napriek skutočnosti, že z právnej úpravy je zrejmé, že krízové strediská môžu opatrenia vykonávať aj pre tzv. dobrovoľných klientov, je potrebné v záujme odstránenia interpretačných problémov, tento fakt upraviť jednoznačnejšie. Zároveň sa navrhuje, aby aj krízové stredisko mohlo v prípade, že dieťa, ktoré je v ňom umiestnené na základe rozhodnutia súdu, navštívi krátkodobo rodičov alebo iné osoby, ktorým je zverené rozhodnutím súdu do starostlivosti poskytnúť príspevok na stravu. Na rozdiel od detského domova sa navrhuje, aby na tento príspevok nebol právny nárok a bol poskytovaný len v rovine môže ako nástroj krízového strediska na podporu plnenia individuálneho plánu krízovej intervencie. Rovnako sa navrhuje na rozdiel od detského domova, aby tento príspevok mohol byť poskytnutý vzhľadom na povahu krízového strediska len v prípade návštevy rodičov alebo iných osôb, ktorým je dieťa zverené do starostlivosti rozhodnutím súdu.

**Výbor NR SR pre sociálne veci**

**Gestorský výbor odporúča schváliť.**

1. V 30. bode v § 69 ods. 2 druhej vete sa na konci pripájajú tieto slová: „ako navrhne mladý dospelý“.

Ide o spresnenie navrhovanej zmeny.

**Výbor NR SR pre sociálne veci**

**Gestorský výbor odporúča schváliť.**

1. Za 31. bod sa vkladá nový 32. bod, ktorý znie:

„32. V § 72 písm. e) sa na konci pripájajú tieto slová: „a vedie zoznam fyzických osôb, ktoré skončili odbornú akreditovanú prípravu supervízora v oblasti sociálnej práce alebo poradenskej práce (ďalej len „zoznam supervízorov“).“.

V tejto súvislosti sa vykoná prečíslovanie nasledujúcich bodov.

Doplnenie sa navrhuje z dôvodu ustanovenej novej kompetencie pre ministerstvo v 57. bode § 93a.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. Za 45. bod sa vkladá nový 46. bod, ktorý znie:

 „46. V § 75 ods. 1 písm. h) sa slová „určenému orgánu sociálnoprávnej ochrany detí a sociálnej kurately podľa § 73 ods. 3“ nahrádzajú slovami „orgánu sociálnoprávnej ochrany detí a sociálnej kurately podľa § 73 ods. 1“.

V tejto súvislosti sa vykoná prečíslovanie novelizačných bodov.

Ide o legislatívno-technickú úpravu v súvislosti s rozšírením pôsobnosti ústredia.

**Výbor NR SR pre sociálne veci**

**Gestorský výbor odporúča schváliť.**

1. Za 45. bod sa vkladá nový 46. bod, ktorý znie:

„46. V § 77 ods. 2 sa slová „písmena g),písmena h)“ nahrádzajú slovami „písmená g) až i)“.“.

V tejto súvislosti sa vykoná prečíslovanie novelizačných bodov.

Legislatívno-technická úprava nadväzuje na doplnenie nového písmena v § 73 ods. 2 v 38. navrhovanom bode.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. V 47. bode § 79 ods. 4 sa za slovami „úmyselný trestný čin alebo“ vkladajú slová „bola právoplatne odsúdená za“ a slová „odsúdená podľa § 92 a 93 Trestného zákona“ sa nahrádzajú slovami „odsúdená podľa osobitného predpisu38a)“ .

Navrhuje sa obdobná úprava ako je uvedená v 8. bode návrhu zákona (čl. VI).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. 49. bod znie:

„49. V § 89 ods. 1, 3 až 7 sa slová „určený orgán sociálnoprávnej ochrany detí a sociálnej kurately“ vo všetkých gramatických tvaroch nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1“ v príslušnom gramatickom tvare.“.

Ide o spresnenie legislatívno-technickej úpravy v nadväznosti na rozšírenie pôsobnosti ústredia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. Za 49. bod sa vkladá nový 50. bod, ktorý znie:

„50. V § 89 ods. 2 sa slová „Určený orgán sociálnoprávnej ochrany detí a sociálnej kurately“ nahrádzajú slovami „Orgán sociálnoprávnej ochrany detí a sociálnej kurately podľa § 73 ods. 1“, slová „vo svojom územnom obvode“ sa nahrádzajú slovami „v územných obvodoch určených orgánov sociálnoprávnej ochrany detí a sociálnej kurately“ a vypúšťajú sa slová „ktorý sa pripravuje na povolanie“.“.

V tejto súvislosti sa vykoná prečíslovanie novelizačných bodov.

Ide o spresnenie legislatívno-technickej úpravy v nadväznosti na rozšírenie pôsobnosti ústredia a navrhuje sa umožniť poskytovanie finančného príspevku akreditovaným detským domovom na miesta obsadené mladým dospelým bez ustanovenia limitujúcej podmienky prípravy na povolanie.

**Výbor NR SR pre sociálne veci**

**Gestorský výbor odporúča schváliť.**

1. Za 49. bod sa vkladá nový 50. bod ktorý znie:

„50. V § 89 ods. 2 sa slová „určený orgán sociálnoprávnej ochrany detí a sociálnej kurately“ nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1“ a slová „vo svojom územnom obvode“ nahrádzajú slovami „v územných obvodoch určených orgánov sociálnoprávnej ochrany detí a sociálnej kurately“.

V tejto súvislosti sa vykoná prečíslovanie nasledujúcich bodov.

Ide o spresnenie legislatívno-technickej úpravy v nadväznosti na rozšírenie pôsobnosti ústredia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Gestorský výbor odporúča neschváliť.**

1. Za 50. bod sa vkladá nový 51. bod, ktorý znie:

„51. V § 89 ods. 5 sa slová „podľa § 73 ods. 3 písm. m)“ nahrádzajú slovami „podľa § 73 ods. 1 písm. v) štvrtého bodu“.

V tejto súvislosti sa vykoná prečíslovanie nasledujúcich bodov.

Ide o spresnenie legislatívno-technickej úpravy v nadväznosti na rozšírenie pôsobnosti ústredia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. 51. bod znie:

„51.V § 89 ods. 9 sa slová „určené orgány sociálnoprávnej ochrany detí a sociálnej kurately poskytujú“ nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1 poskytuje“.“.

Ide o spresnenie legislatívno-technickej úpravy v nadväznosti na rozšírenie pôsobnosti ústredia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. Za 51. bod sa vkladajú nový 52. bod až 57.bod, ktoré znejú:

„52. V § 89 sa vypúšťa odsek 10.

 Doterajšie odseky 11 až 18 sa označujú ako odseky 10 až 17.

53. V § 89 ods. 10 sa slová „určený orgán sociálnoprávnej ochrany detí a sociálnej kurately“ nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1“.

54. V 89 ods. 11 sa slová „určený orgán sociálnoprávnej ochrany detí a sociálnej kurately“ nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1“ a vypúšťa sa druhá veta.

55. V § 89 ods. 13 sa slová „odseku 12“ nahrádzajú slovami „odseku 11“.

56. V 89 ods. 14 sa slová „určený orgán sociálnoprávnej ochrany detí a sociálnej kurately“ nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1“.

57. V § 89 ods. 17 sa slová „odseky 16 a 17 “ nahrádzajú slovami „odseky 15 a16“ .

V tejto súvislosti sa vykoná prečíslovanie nasledujúcich bodov.

Doplnením novelizačných bodov ide o spresnenie legislatívno-technickej úpravy v nadväznosti na rozšírenie pôsobnosti ústredia a navyše zmena pôsobnosti z určených orgánov sociálnoprávnej ochrany a sociálnej kurately len na ústredie si vyžaduje vypustenie odseku 10 a druhej vety z pôvodného odseku 12 § 89 z dôvodu nadbytočnosti, nakoľko ústredie platí len pre jeden územný obvod.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Gestorský výbor odporúča neschváliť.**

1. Za 51. bod sa vkladajú nový 52. bod až 58. bod, ktoré znejú:

52. V § 89 sa vypúšťa odsek 10.

Doterajšie odseky  11 až 18 sa označujú ako odseky 10 až  17.

53. V § 89 ods. 10 sa slová „určený orgán sociálnoprávnej ochrany detí a sociálnej kurately“ nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1“.

54.  V 89 ods. 11  sa slová „určený orgán sociálnoprávnej ochrany detí a sociálnej kurately“ nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1“ a vypúšťa sa druhá veta.

55. V § 89 ods. 13 sa slová  „odseku 12“ nahrádzajú slovami „odseku 11“.

56. V 89 ods. 14 sa slová „určený orgán sociálnoprávnej ochrany detí a sociálnej kurately“ nahrádzajú slovami „orgán sociálnoprávnej ochrany detí a sociálnej kurately podľa § 73 ods. 1“.

57. V § 89 ods. 15 sa za slová „kurately podľa § 73 ods. 2“ vkladajú slová  „ a 3“ a na konci prvej vety sa pripájajú tieto slová : „a podľa § 73 ods. 3 písm. m)“.

58. V § 89 ods.  17 sa slová „odseky 16 a 17 “ nahrádzajú slovami „odseky 15 a16“ .

V tejto súvislosti sa vykoná prečíslovanie novelizačných bodov a vypúšťa sa 52. bod vládneho návrhu.

Doplnením novelizačných bodov ide o spresnenie legislatívno-technickej úpravy v nadväznosti na rozšírenie pôsobnosti ústredia a navyše zmena pôsobnosti z určených  orgánov sociálnoprávnej ochrany a sociálnej kurately len na ústredie si vyžaduje vypustenie odseku 10 a druhej vety z pôvodného odseku 12 § 89 z dôvodu nadbytočnosti, nakoľko ústredie platí len pre jeden územný obvod.

**Výbor NR SR pre sociálne veci**

**Gestorský výbor odporúča schváliť.**

1. Za 53. bod sa vkladá nový 54. bod, ktorý znie:

„54. V § 90 odsek 3 znie:

 „(3) Zariadenie je príslušné na rozhodovanie o neposkytnutí príspevku na stravu a o neposkytnutí príspevku na uľahčenie osamostatnenia sa mladého dospelého, o poskytnutí príspevku na uľahčenie osamostatnenia sa  mladého dospelého vo vecnej forme, o poskytnutí príspevku na uľahčenie osamostatnenia sa  mladého dospelého v kombinovanej forme, o určení iného spôsobu poskytnutia peňažnej formy príspevku na uľahčenie osamostatnenia sa mladého dospelého ako navrhol mladý dospelý. Na poskytnutie príspevku na stravu podľa § 62 ods. 9 sa nevzťahujú všeobecné predpisy o správnom konaní.71) “.

V tejto súvislosti sa vykoná prečíslovanie novelizačných bodov.

Ide o legislatívno-technickú úpravu vzhľadom na doplnenie rozhodovacej pôsobnosti vo vládnom návrhu.

**Výbor NR SR pre sociálne veci**

**Gestorský výbor odporúča schváliť.**

1. Za 56. bod sa vkladá nový 57. bod, ktorý znie:

„57. § 93 sa dopĺňa odsekom 11, ktorý znie:

„(11) Ak treba zabezpečiť sociálnoprávnu ochranu detí a sociálnu kuratelu metódami psychoterapie, môžu psychoterapiu vykonávať v ustanovenom rozsahu ako súčasť vykonávaných opatrení sociálnoprávnej ochrany detí a sociálnej kurately len odborne spôsobilé fyzické osoby. Odborná spôsobilosť na výkon psychoterapie v oblasti sociálnoprávnej ochrany detí a sociálnej kurately sa preukazuje dokladom o získaní vysokoškolského vzdelania druhého stupňa v ustanovenom študijnom odbore alebo uznaným dokladom o takomto vysokoškolskom vzdelaní vydaným zahraničnou vysokou školou a dokladom o skončení odbornej akreditovanej prípravy na výkon psychoterapie v oblasti sociálnoprávnej ochrany detí a sociálnej kurately. Rozsah vykonávania psychoterapie v oblasti sociálnoprávnej ochrany detí a sociálnej kurately, zoznam študijných odborov a odbornú akreditovanú prípravu na výkon psychoterapie v oblasti sociálnoprávnej ochrany detí a sociálnej kurately ustanoví všeobecne záväzný právny predpis, ktorý vydá ministerstvo.“ .

Tento bod nadobúda účinnosť 1. januára 2013, čo sa premietne do účinnosti zákona v čl. VIII.

V tejto súvislosti sa vykoná prečíslovanie novelizačných bodov.

Vzhľadom na sústavne pretrvávajúce problémy so zabezpečením výkonu psychoterapie na účely sociálnoprávnej ochrany detí a sociálnej kurately, ako aj na vážne problémy s neplnením odbornej spôsobilosti na výkon tejto vysoko odbornej činnosti v sociálnej oblasti je nevyhnutné doriešiť otázku odbornej spôsobilosti v tejto oblasti. Navrhuje sa preto utvoriť základné právne podmienky na riešenie situácie v predkladanej novele o .i. aj splnomocnením ministerstva na vydanie príslušného vykonávacieho predpisu. Vzhľadom na náročnosť témy treba utvoriť aj časový priestor na riešenie, z tohto dôvodu sa navrhuje účinnosť tohto ustanovenia na 1. január 2013.

**Výbor NR SR pre sociálne veci**

**Gestorský výbor odporúča schváliť.**

1. V 57. bode § 93a ods.1 sa slová „zoznam fyzických osôb, ktoré skončili odbornú akreditovanú prípravu supervízora v oblasti sociálnej práce alebo poradenskej práce (ďalej len „zoznam supervízorov“).“ nahrádzajú slovami „zoznam supervízorov“.

Úprava reaguje na doplnenie novej pôsobnosti ministerstva do príslušného ustanovenia, kde sa prvý krát zavádza aj legislatívna skratka.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

**K čl. VII**

1. V § 5 ods. 8 sa za slovo „platiteľ“ vkladá bodkočiarka a pripájajú slová „odsek 4 prvá veta a druhá veta sa nepoužijú“.

Bez doplnenia o zamedzení uplatnenia odseku 4, by úprava stratila na účele, ktorý návrh sleduje.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

1. V § 5 ods. 9 druhej vete sa za slová „trvalý pobyt“ vkladajú slová „alebo prechodný pobyt“ a na konci sa pripája táto veta: „Platiteľ rozhodne o uvoľnení osobitného príjemcu, ak pominuli dôvody na jeho určenie. “.

Návrh presnejšie upravuje situácie, kedy platiteľ nevypláca prídavok na dieťa rodičovi, ktorý o prídavok požiadal, ale druhému rodičovi, resp. zariadeniu, v ktorom je dieťa umiestnené. Zároveň sa návrhom upravuje funkcia osobitného príjemcu (ktorým je predovšetkým obec, alebo v odôvodnených prípadoch aj iná právnická alebo fyzická osoba) prídavku na dieťa v situácii, ak dieťa zanedbáva riadne plnenie povinnej školskej dochádzky, resp. sa prídavok na dieťa nevyužíva na účel na ktorý bol poskytnutý.

Súčasne sa doplňuje, ak pominú dôvody pre ktoré bola obec ustanovená ako osobitný príjemca prídavku na dieťa alebo rodičovského príspevku, platiteľ vydá rozhodnutie o jeho uvoľnení.

**Výbor NR SR pre sociálne veci**

**Gestorský výbor odporúča schváliť.**

**K čl. VIII**

1. V ustanovení o účinnosti sa vykonajú zmeny v nadväznosti na prečíslovanie novelizačných bodov.

V súvislosti s  doplnením, resp. vypustením novelizačných bodov je potrebné vykonať úpravu v ustanovení o účinnosti zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre ľudské práva**

**a národnostné menšiny**

**Výbor NR SR pre sociálne veci**

**Gestorský výbor odporúča schváliť.**

**V.**

  Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 odsek 4 písmeno f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených  pozmeňujúcich a doplňujúcich návrhov

**s c h v á l i ť .**

**VI.**

 Gestorský výbor odporúča hlasovať o pozmeňujúcich návrhoch nasledovne:

 - o bodoch **1 až 8, 10 až 18, 20, 22 až 41, 43 a 44, 46 až 52** uvedených v štvrtej časti tejto spoločnej správy spoločne so stanoviskom schváliť,

 - o bodoch **9, 19, 21, 42 a 45** spoločne so stanoviskom neschváliť.

 Gestorský výbor určil spoločného spravodajcu výborov Júliusa Brocku na prerokovanie návrhu zákona v druhom čítaní a treťom čítaní v Národnej rade Slovenskej republiky a informovať Národnú radu Slovenskej republiky o výsledku rokovania výborov a odôvodniť návrh a stanovisko gestorského výboru.

 Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 60 z 12. mája 2011.

# Bratislava 12. mája 2011

# Július B r o c k a v. r.

**predseda výboru**